kykNET, MultiChoice wen groot by SaftasClint Brink van Binnelanders. (Foto: Verskaf) MultiChoice het Saterdagaand op die 15de Suid-Afrikaanse Film- en Televisie-toekennings (Saftas) altesaam 47 toekennings ingeoes. Die stories wat deur Suid-Afrikaanse talent vertel word op die DStv-kanale Mzansi Magic, 1Magic, kykNET en M-Net, sowel as die stromingsdiens Showmax, het verseker dat MultiChoice ŉ groot hoeveelheid toekennings in verskeie kategorieë ingeoes het. kykNET het ook ŉ goeie aand gehad: Clint Brink het ŉ Safta-toekenning gewen vir beste akteur in ŉ sepie vir sy rol as Steve Abrahams in Binnelanders. Gerrit Schoonhoven, wat einde 2020 oorlede is, was deel van die regiespan wat die Safta-toekenning vir Beste regie in ŉ TV-sepie (Binnelanders) ontvang het. Die reeks is tans in sy vyftiende seisoen. James Borthwick is vir die tweede keer aangewys as beste akteur in televisiekomedie vir sy rol as Ferdie in die Hotel. Martelize Kolver het ook ŉ Safta-toekenning vir beste ondersteunende aktrise in ŉ komedie vir haar rol as Brenda in Hotel ontvang. June van Merch het haar eerste Safta gewen vir beste ondersteunende aktrise in ŉ televisiedrama vir haar rol as Sara in Sara se Geheim. Ander Safta-toekennings vir kykNET sluit in: Mzansi Magic se Gomora stap weg met die toekenning vir die gewildste TV-sepie/Telenovela soos gestem deur die publiek. M-Net se Legacy het die prys vir beste telenovela ingeoes, terwyl Showmanx se Life With Kelly Khumalo gewen het vir beste gestruktureerde werklikheids-TV-sepie. Showmax se How To Steal A Country het gewen vir beste dokumentêre rolprent terwyl SuperSport se Chasing the Sun die toekenning vir beste televisiedokumentêr ingeoes het. Ongeveer 4 000 ure se plaaslike inhoud is verlede jaar in ŉ groot verskeidenheid van tale en lande deur MultiChoice geskep. “Hierdie toekenningsgeleentheid word opgedra aan die talent en produksiespanne wat voortdurend uitblink, ten spyte van die ongelooflike druk waaronder die bedryf die afgelope jaar as gevolg van die invloed van die pandemie was,” het Yolisa Phahle MultiChoice se uitvoerende groepshoof van algemene vermaak en video-inhoud gesê.“Dankie aan die harte en kreatiewe breine wat bydra tot die bedryf se groei en die samelewing oor die algemeen.” Klik hier vir ŉ volledige lys van wenners.